1 noiembrie 2024

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale ca urmare a **relocării rețelei de distribuție a gazelor naturale amplasată pe Autostrada de Centură București**:

În vederea facilitării punerii în funcțiune a proiectului ce vizează relocarea rețelei de distribuție a gazelor naturale amplasată pe Autostrada de Centură București, **Distrigaz Sud Rețele** v**a întrerupe alimentarea cu gaze naturale pentru toți consumatorii din localitățile Domnești și Tegheș, din județul Ilfov, în intervalul 6 noiembrie, orele 08:00 și 8 noiembrie, orele 14:00.**

În urma acestei întreruperi, sunt afectați **4.404 de clienți casnici și non-casnici** situați în localitățile Domnești și Tegheș, din județul Ilfov.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 49 de ani în acest domeniu, având peste 2.250.000 clienți, circa 23.500 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*